Hymni i Mbretnisë

Hymni i Mbretnisë ishte vjershëruar prej Kristo Floqit dhe kompozuar prej Thoma Nasit që nga viti 1922. Në vitin 1922, Këshilli i Ministrave shpalli konkursin për himnin zyrtar kombëtar. Për shpalljen e konkursit dhe kriteret e tij ngarkohet Ministria e Arsimit ku ndër të tjera u përcaktua dhe masa e shpërblimit, 1000 franga ari për vjershëtorin e himnit dhe 3000 franga ari për kompozitorin. Tekstet e Ernest Koliqit dhe Kristo Floqit shpallen si më të mirët.
 Si shkëndijë që lëshohet prej diellit
 Edhe tym edhe mjergull shpërndanë,
 Si rrufe që shkëputet prej qiellit
 E shkatërron edhe djek e përlanë,

 Si një engjëll i nalt prej Zotit
 Si një yll që zbret befas mbi dhe,
 Ashtu zbriti n’Arbrin e Kastriotit
 Ashtu leu Zog’ I re për ne,
 Rroftë Zog i parë, rroftë,
 Shpëtimtari i Atdheut,
 Brez pas brezit mbretëroftë,
 Përmbi fron’ e Skënderbeut.
 Shpëtimtar, Ty të qofshim falë,
 Ç’do Shqiptar për Ty hyjin e lut,
 Se në kanë tallaze e valë,
 Syri yt as u-tremb, as u-tut,

 Ti që sot e shpëtove Shqipërinë,
 Brez pas brezit kujtim je për ne,
 Merr kurorën me lul’ e dafin
 Si i dytë i vërtetë Skënderbe,

 Rroftë Zog i parë, rroftë,
 Shpëtimtari i Atdheut,
 Brez pas brizit Mbretëroftë;
 Përmbi Fron e Skënderbeut.

Kategoria:Himne Kombëtare
Kategoria:Shqipëri